text: [{"text_idx": "#000003", "text": "Dachii irra dhaabbannee yoo gara samii ol ilaallu, urjiilee iddoo adda addaa qabatanii tarree galan argina. Samiinis duumessaan guutamtee yeroo garii immoo duumessarraa qulqullooytee miidhaydee mul\u2019atti. Akka hubannoo keenyaatti, Aduun ganama baatee, galgala immoo seenti. Lafti Immoo bakka jirturraa hin sochootu. Kun garuu hubannaa keenya. Dhuguma ija qulqulluu tanaan qofa waan hawaa kana keessa deemaa jiru adda baafatanii beekuun rakkisaa dha. Saayinsiin har\u2019aan tana sadarkaa guddaa irra gahee hawaa keessa deemee qorannoo godhaa jiru kunis, erga Teleskoppiin hojjatameen booda wantoota samii kana keessatti raawwatamaa jiran adda baafatee beekuu danda\u2019e. Ummanni uumama teleskooppiitiin dura ture, dachiin bakka takkatti akka dhaabbattefi, akkasumas aduun lafa marsaa akka jirtu hubatan. Kana booda namoonni akka Koopparniik, Kepleer fi Gaaliliyoo ammoo dhufaniiti dachiin irra jirru, aduu bakkuma takka dhaabbatte irra naannayaa jirti jedhanii murteessan."}, {"text_idx": "#000004", "text": "Argannoon kun seenaa saayinsii addunyaa keessatti jijjiirama guddaa fidee jira. Ilaalchaa fi yaada namootaa jijjiiree ture. Garuu deebisaa guutuu kennuu hin dandeenne. Aduun bakkuma takka dhaabbattee akka jirtutti haasawan. Kana booda erga Teleskooppiin fooyya\u2019aan/advanced ta\u2019e uumameen booda Plaanetoonni hundi aduu irra akka naannawan bira gahame. Aduunis sochii irra akka jirtu hubatame. Argamni kunis aduun sa\u2019aatii takka keessatti saffisa kiloomeetra 720,000n socho\u2019aa jirti jedhan. Argamni jaarraa digdammaffaa keessa bira gahame kun Qur\u2019aana keessatti garuu waggaa 1400 dura ibsamee jira."}, {"text_idx": "#000007", "text": "\u2018Inni isa halkanii fi guyyaa, aduu fi baatii uumeedha; hunduu oorbiitii (isaanii) keessa daaku (deemu)\u2019 suuraa Anbiyaa aayaata 33"}, {"text_idx": "#000008", "text": "Akkuma amma aayaa Qur\u2019aanaa irraa hubatuu dandeennetti, aduu fi urjiileen biroos sochii mataa isaanii keessa jiru."}, {"text_idx": "#000010", "text": "\u2018Inni (Gooftaa) samii, dachii fi wantoota jidduu isaan lamaanii jiraniiti. Inni gooftaa kallattiilee baha adda addaati.\u2019"}, {"text_idx": "#000013", "text": "Walumaa galatti akka Qur\u2019aana keessaa hubannetti wantoonni hawaa kana keessa jiran, Aduun, Jiini, Urjiilee, Plaaneetonni, fi wantoonni biroo heddu kan Rabbiin uumaman cufti isaaniituu falaka (oorbiitii) mataa isaanii irra naannayaa akka jiran hubatuu dandeennee jirra. Dubbii kana ammoo Nabi Muhammadtu (SAW) matama isaanii keessaa kaasanii haasawan yoo jenne, gaafilee heddu gaafatuun nurratti dirqama ta\u2019a. Bara sanitti Teleskooppii fi meeshaalee saayinsiitiin malee akkamitti argachuu danda\u2019an jennee yoo gaafanne deebiin argannu tokko qofa ta\u2019a. Innis Rabbii dachii fi samii akkasumas wantoota kanniin cufa uumetu isaan beeksise jennee goolabna."}]